കേരള ശാസ്ത്രസാഹിത്യ പരിഷത്തിന്റെ രക്ഷാകര്തൃ ശാക്തീകരണ പരിപാടി മക്കള്ക്കൊപ്പം സമാപിച്ചു തിരുവനന്തപുരം: കേരള ശാസ്ത്രസാഹിത്യ പരിഷത്തിന്റെ രക്ഷാകര്തൃ ശാക്തീകരണ പരിപാടി മക്കള്ക്കൊപ്പം സമാപിച്ചു. തിരുവനന്തപുരം ജില്ലയിലെ 470 സ്കൂളുകളിലെ 1041 ക്ലാസുകളിലുള്ള കുട്ടികളുടെ രക്ഷിതാക്കളാണ് പരിപാടിയില് പങ്കെടുത്തു . കൊവിഡ് കാലത്ത് വീട്ടിലടയ്ക്കപ്പെട്ട കൂട്ടികള്ക്കുണ്ടാകുന്ന മാനസികവും ശാരീരികവുമായ പ്രശ്നങ്ങള് കണ്ടെത്തി പരിഹരിക്കാനും മികച്ച പഠനാന്തരീക്ഷം സൃഷ്ടിക്കാനുമാണ് പരിപാടിയിലൂടെ പരിഷത്ത് ലക്ഷ്യമിട്ടത്. മക്കള്ക്കൊപ്പം പരിപാടിയുടെ തുടര്ച്ചയായി കൗമാരക്കാരായ വിദ്യാര്ത്ഥികളെ ലക്ഷ്യമിട്ട് ഉജ്ജ്വലകൗമാരം പരിപാടി ആരംഭിക്കും. ഹൈസ്കൂള്,ഹയര് സെക്കന്ഡറി കുട്ടികള്ക്ക് ആശ്വാസവും ആത്മവിശ്വാസവും പകരുകയാണ് ക്ലാസുകളിലൂടെ ലക്ഷ്യമിടുന്നത്. കൗമാരക്കാരുമായി മുഖാമുഖവും ചര്ച്ചയും അവര് നേരിടുന്ന മാനസികസംഘര്ഷങ്ങള് ലഘൂകരിക്കലുമാണ് ഉദ്ദേശ്യം. മൊബൈല് ഫോണ് ദുരുപയോഗം, ജീവിതശൈലീ മാറ്റം, സ്വഭാവ വ്യതിയാനങ്ങള്, പഠനത്തില് താത്പര്യക്കുറവ് എന്നിവയെല്ലാം ക്ലാസുകളില് ചര്ച്ച ചെയ്യും. ക്ലാസുകള് നയിക്കുന്ന അദ്ധ്യാപകര്ക്കുള്ള പരിശീലനമാണ് ആദ്യഘട്ടത്തില് നടക്കുക. നവംബര് അവസാനത്തോടെ ക്ലാസുകള് പൂര്ത്തീകരിക്കും.The post കേരള ശാസ്ത്രസാഹിത്യ പരിഷത്തിന്റെ രക്ഷാകര്തൃ ശാക്തീകരണ പരിപാടി മക്കള്ക്കൊപ്പം സമാപിച്ചു first appeared on MalayalamExpressOnline.